**HELLA Lithuania, UAB**

HELLA Lithuania, UAB Oro Parko g. 6, Karmėlava, LT-54460 Kauno r., tel. +370 685 97010,

įmonės kodas 304546245, LT100011227512

**„HELLA Lithuania, UAB DARBUOTOJŲ MOKYMŲ PASLAUGŲ PIRKIMAS“**

**KONKURSO SĄLYGOS**

TURINYS

[**1. NUOSTATOS** 6](#_Toc20486220)

[**2. PIRKIMO OBJEKTAS** 6](#_Toc20486227)

[**3. TIEKĖJŲ KVALIFIKACIJOS REIKALAVIMAI** 7](#_Toc20486232)

[**4. PASIŪLYMŲ RENGIMAS, PATEIKIMAS, KEITIMAS** 12](#_Toc20486240)

[**5. KONKURSO SĄLYGŲ PAAIŠKINIMAS** 13](#_Toc20486255)

[**6. VOKŲ SU PASIŪLYMAIS ATPLĖŠIMO PROCEDŪROS** 13](#_Toc20486261)

[**7. PASIŪLYMŲ ATMETIMO PRIEŽASTYS** 13](#_Toc20486266)

[**8. PASIŪLYMŲ VERTINIMAS** 14](#_Toc20486275)

[**9. DERYBŲ VYKDYMAS** 14](#_Toc20486288)

[**10. PASIŪLYMŲ EILĖ** 15](#_Toc20486295)

[**11. SPRENDIMAS APIE KONKURSĄ LAIMĖJUSĮ PASIŪLYMĄ** 15](#_Toc20486299)

[**12. PIRKIMO SUTARTIES SĄLYGOS** 15](#_Toc20486304)

[**13. BAIGIAMOSIOS NUOSTATOS** 16](#_Toc20486310)

[**14. PRIEDAI** 16](#_Toc20486315)

# **NUOSTATOS**

## HELLA Lithuania, UAB (toliau – Pirkėjas) įgyvendindama projektą „UAB HELLA Lithuania darbuotojų profesinių kompetencijų tobulinimas“, Nr. 09.4.3-ESFA-T-846-01-0127 (toliau – Projektas), finansuojamą Europos Sąjungos struktūrinės paramos lėšomis, numato įsigyti darbuotojų mokymo paslaugas.

## Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).

## Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.

## Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

## Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio paslaugų tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka[[1]](#footnote-1).

## Pirkėjo įgaliotas asmuo palaikyti tiesioginį ryšį su paslaugų tiekėjais ir gauti iš jų su pirkimo procedūromis susijusius pranešimus: ŽI asistentę (mokymams ir vystymui), Laurą Lukošiutę tel. Nr. +370 634 02115, el. p. laura.lukosiute@hella.com, Oro Parko g. 6, Karmėlava, LT-54460 Kauno r.

# **PIRKIMO OBJEKTAS**

## Pirkimo objektas – įmonėje HELLA Lithuania, UAB dirbančių gamybos ir adminsitracijos darbuotojų mokymų paslaugos tema “Įmonės veiklos produktyvumo didinimas” (8 akad. val., 150 dalyvių, 3 gr.).

## Perkamų paslaugų savybės ir joms keliami reikalavimai išdėstyti pateiktoje techninėje specifikacijoje (2 priedas).

## Paslaugos turi būti teikiamos 2019 m. lapkričio 22 d., visoms dalyvių grupėms tuo pačiu metu.

## Šis pirkimo objektas neskirstomas į dalis, todėl pasiūlymas turi būti teikiamas visam nurodytam paslaugųkiekiui.

## Tiekėjams neleidžiama pateikti alternatyvių pasiūlymų.

# **TIEKĖJŲ KVALIFIKACIJOS REIKALAVIMAI**

## Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| **Eil. Nr.**  | **Bendrieji kvalifikacijos reikalavimai** | **Kvalifikacinius reikalavimus įrodantys dokumentai** |
| 3.1.1 | Tiekėjas, kuris yra fizinis asmuo arba Tiekėjo, kuris yra juridinis asmuo, vadovas ar ūkinės bendrijos tikrasis narys (-iai), turintis (-ys) teisę juridinio asmens vardu sudaryti sandorį, ar buhalteris (-iai) ar kitas (kiti) asmuo (asmenys), turintis (-ys) teisę surašyti ir pasirašyti Tiekėjo apskaitos dokumentus, neturi neišnykusio ar nepanaikinto teistumo arba dėl Tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių Tiekėjų yra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus (Viešųjų pirkimų įstatymo 33 straipsnio 1 dalies 1 punktas);  | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Toks dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.  |
| 3.1.2 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus.  | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\*  |
| 3.1.3  | Tiekėjas yra įvykdęs įsipareigojimus, susijusius su mokesčių mokėjimu.  | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba patvirtinta kopija), išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  |
| 3.1.4 | Tiekėjas yra įvykdęs įsipareigojimus, susijusius su socialinio draudimo įmokų mokėjimu.  | Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba patvirtinta kopija), išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  |
| 3.1.5 | Tiekėjas turi teisę verstis ta veikla, kuri reikalinga pirkimo sutarčiai įvykdyti.  | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos išduotas dokumentas.  |

*\*Pastabos:*

*1) pateikiant atitinkamų dokumentų teisės aktų nustatyta tvarka patvirtintas pirkimo dokumentų kopijas Pirkėjas pasilieka sau teisę prašyti dokumentų originalų;*

|  |  |  |
| --- | --- | --- |
| Eil. Nr. | **Specialieji kvalifikaciniai reikalavimai** | Kvalifikacinius reikalavimus įrodantys dokumentai |
| 3.1.6 | Paslaugų tiekėjas per paskutiniuosius 3 metus (*paskutiniai trys metai skaičiuojami iki pasiūlymų pateikimo termino dienos*) arba nuo tiekėjo įregistravimo datos (jeigu tiekėjas vykdė veiklą mažiau nei 3 metus) yra sėkmingai įvykdęs arba sėkmingai vykdo bent vieną arba kelias, bet ne daugiau kaip dvi kvalifikacijos tobulinimo paslaugų sutartis, kurių metu buvo apmokyta ne mažiau kaip 130 unikalių dalyvių. | Paslaugų tiekėjas turi pateikti patvirtintas paslaugų gavėjų pažymas arba kitus lygiaverčius dokumentus apie tinkamai įvykdytus (vykdomus) sutartinius įsipareigojimus, iš kurių Pirkėjas galėtų nustatyti, ar sutartis atitinka šiam punkte keliamus reikalavimus.Užsakovo pažymoje turi būti nurodyta: sutarties objektas ir trumpas aprašymas, užsakovas (pavadinimas, adresas, telefonas, kontaktinis asmuo), sutarties sudarymo ir įvykdymo datos, apmokytų unikalių dalyvių sk.Pirkėjas, norėdamas įsitikinti arba siekdamas pasitikslinti pateiktą informaciją, atskiru prašymu gali paprašyti pateikti vykdytų sutarčių kopijas arba kitus lygiaverčius dokumentus.Pirkėjas, siekdamas patikslinti informaciją apie įvykusius mokymus/vykdytą sutartį, pasilieka teisę be išankstinio įspėjimo susisiekti su paslaugų tiekėjo nurodytu (-ais) užsakovu (-ais). |
| 3.1.7 | Paslaugų tiekėjas per paskutiniuosius 3 metus (*paskutiniai trys metai skaičiuojami iki pasiūlymų pateikimo termino dienos*) nuo tiekėjo įregistravimo datos (jeigu tiekėjas vykdė veiklą mažiau nei 3 metus, turi būti tinkamai įvykdęs ne mažiau kaip tris projektų valdymo ar gamybos valdymo srities mokymus (sutartis, kursus), kurių trukmė ne trumpesnė kaip 8 akad. val.  | Paslaugų tiekėjas turi pateikti vadovo arba jo įgalioto asmens parašu patvirtintą įvykdytų mokymų (kursų, sutarčių) sąrašą (3 priedas), kuriame turi būti nurodyta vykdytų mokymų tema, mokymų vykdymo laikotarpis (mėnesių tikslumu), užsakovas (pavadinimas, adresas, telefonas, kontaktinis asmuo), trukmė ir dalyvių tikslinė grupė.Pirkėjas, norėdamas įsitikinti arba siekdamas pasitikslinti pateiktą informaciją, atskiru prašymu gali paprašyti pateikti vykdytų sutarčių kopijas arba kitus lygiaverčius dokumentus.Pirkėjas, siekdamas patikslinti informaciją apie įvykusius mokymus/vykdytą sutartį, pasilieka teisę be išankstinio įspėjimo susisiekti su paslaugų tiekėjo nurodytu (-ais) užsakovu (-ais). |
| 3.1.8 | Tiekėjo vidutinės metinės visos veiklos pajamos per pastaruosius 3 finansinius metus arba nuo tiekėjo įregistravimo dienos (jeigu tiekėjas vykdė veiklą mažiau nei 3 finansinius metus) yra ne mažiau kaip 22 500,00 Eur. | Paslaugų tiekėjas turi pateikti 2016, 2017 ir 2018 m. pelno (nuostolių) ataskaitas(jei įmonė veikia trumpiau nei 3metus, ji pateikia duomenis nuo savo įregistravimo datos)**.** |
| 3.1.9 | Tiekėjas turi pasiūlyti **Projekto vadovą,** kuris būtų atsakingas už sklandų paslaugų teikimo valdymą ir mokymų organizavimo procesą. Tiekėjo siūlomas projekto vadovas turi atitikti šiuos minimalius reikalavimus: 3.1.9.1 turi turėti aukštąjį arba jam prilygintą išsilavinimą;3.1.9.2 turi turėti ne mažesnę kaip 3 metų vadovavimo mokymo projektams patirtį. | Paslaugų tiekėjas turi pateikti:* Vadovo arba jo įgalioto asmens parašu patvirtintą siūlomų specialistų sąrašą (4 priedas);
* Vadovo arba jo įgalioto atstovo pasirašytą siūlomo projekto vadovo įgytos patirties suvestinę (5 priedas);
* Reikalaujamą siūlomo projekto vadovo kvalifikaciją įrodančių dokumentų (diplomų, sertifikatų ar analogiškų raštų, pažymėjimų ar kitų kvalifikaciją patvirtinančių dokumentų) kopijas.

Norėdamas įsitikinti arba siekdamas pasitikslinti, atskiru prašymu Pirkėjas gali paprašyti pateikti siūlomų specialistų įgytą patirtį įrodančių dokumentų (pvz. *paslaugų teikimo sutarčių, paslaugų priėmimo-perdavimo aktų, sąskaitų, darbo sutarčių, autorinių sutarčių kopijas* *arba jų išrašus* *ar kitus lygiaverčius dokumentus)*. Pirkėjas pasilieka teisę be išankstinio įspėjimo susisiekti su tiekėjo nurodytu užsakovo ar darbovietės atstovu, siekiant pasitikslinti informaciją apie įgytą patirtį. |
|  3.1.10 | Paslaugų tiekėjas turi pasiūlyti ne mažiau kaip 3 kvalifikuotus ekspertus, kurie turi tūrėti žemiau išdėstytas žinias ir patirtį bei galinčius suteikti reikalaujamas paslaugas, t.y. ekspertai turi tenkinti šiuos žemiau nurodytus reikalavimus: 3.1.10.1 Turi turėti aukštąjį išsilavinimą socialinių mokslų srityje arba jam prilygtiną išsilavinimą; 3.1.10.2 Per paskutiniuosius 3 metus turi būti vedęs ne mažiau kaip tris projektų valdymo ar gamybos valdymo srities mokymus, kurių trukmė ne trumpesnė kaip 8 akad. val., ir iš kurių ne mažiau kaip vieni mokymai vesti anglų kalba;3.1.10.3 Turi būti vedęs bent 1 mokymus, kuriuose dalyvavo ne mažiau kaip 30 dalyvių ir, kurių trukmė ne trumpesnė, kaip 8 akad. val.  | Paslaugų tiekėjas turi pateikti:* Vadovo arba jo įgalioto asmens parašu patvirtintą siūlomų specialistų sąrašą (4 priedas);
* Vadovo arba jo įgalioto atstovo pasirašytą siūlomų lektorių įgytos dėstymo patirties suvestinę (6 priedas);
* Reikalaujamą specialistų kvalifikaciją įrodančių dokumentų (diplomų, sertifikatų ar analogiškų raštų, pažymėjimų ar kitų kvalifikaciją patvirtinančių dokumentų) kopijas.

Norėdamas įsitikinti arba siekdamas pasitikslinti, atskiru prašymu Pirkėjas gali paprašyti pateikti siūlomų specialistų įgytą patirtį įrodančių dokumentų (pvz. *paslaugų teikimo sutarčių, paslaugų priėmimo-perdavimo aktų, sąskaitų, darbo sutarčių, autorinių sutarčių kopijas* *arba jų išrašus* *ar kitus lygiaverčius dokumentus)*. Pirkėjas pasilieka teisę be išankstinio įspėjimo susisiekti su tiekėjo nurodytu užsakovo ar darbovietės atstovu, siekiant pasitikslinti informaciją apie įgytą patirtį. |

**Pastabos:**

* *jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, gali būti pateikiama priesaikos deklaracija arba oficiali tiekėjo deklaracija.*
* *dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).*

## Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.

## Jei bendrą pasiūlymą pateikia ūkio subjektų grupė, veikianti pagal jungtinės veiklos sutartį, bendruosius kvalifikacinius reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o specialiuosius kvalifikacinius reikalavimus turi atitikti ir pateikti nurodytus dokumentus visa ūkio subjektų grupė bendrai arba bent vienas ūkio subjektų grupės narys.

## Tiekėjų grupė, teikianti bendrą pasiūlymą jungtinės veiklos pagrindu, privalo pateikti jungtinės veiklos sutarties kopiją.

## Jungtinės veiklos sutartyje turi būti nurodyti kiekvienos šios sutarties šalies įsipareigojimai, vykdant numatomą su Pirkėju sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarinę visų šios sutarties šalių atsakomybę už prievolių Pirkėjui nevykdymą.

## Pirkėjas nereikalauja, kad ūkio subjektų grupės jungtinės veiklos sutarties pagrindu pateiktą pasiūlymą pripažinus geriausiu ir Pirkėjui pasiūlius sudaryti pirkimo sutartį, ši ūkio subjektų grupėįsteigtų juridinį asmenį.

## Tiekėjas taip pat turi teisę pasitelkti subtiekėjus (esant tokiam poreikiui). Subtiekėjai turi būti nurodyti Tiekėjo pasiūlyme, taip pat pasiūlyme turi būti nurodyta (identifikuota), kokiai pasiūlymo apimčiai kiekvienas iš subtiekėjų bus Tiekėjo pasitelktas. Subtiekėjas (-ai) turi atitikti visus Tiekėjui keliamus bendruosius kvalifikacinius reikalavimus ir pateikti tai patvirtinančius dokumentus.

# **PASIŪLYMŲ RENGIMAS, PATEIKIMAS, KEITIMAS**

## Tiekėjas gali pateikti tik vieną pasiūlymą;

## Tiekėjo pasiūlymas bei kita korespondencija pateikiama lietuvių kalba.

## Pasiūlymas, pasirašytas tiekėjo arba jo įgalioto asmens, turi būti pateiktas pagal konkurso sąlygų 1 priede pateiktą formą, pdf formatu arba pasirašytas el. parašu.

##  Pasiūlymas turi būti siunčiamas elektroniniu paštu Marius.Kantautas@hella.com. Laiško antraštėje turi būti nurodyta „HELLA Lithuania, UAB darbuotojų mokymų paslaugų pirkimas“.

## Pasiūlymai turi būti pateikti iki 2019 m. lapkričio 5 d. 12:00 val. Pirkėjas neatsako už techninius nesklandumus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nebus nagrinėjami.

## Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo datą ir valandą.

## Tiekėjo pasiūlymo kaina negali viršyti toliau nurodytos kainos: 15 000 Eur be PVM;

## Perkamų paslaugų kainos pateikiamos eurais. Jei pasiūlymas pateikiamas kita valiuta, jo kaina perskaičiuojama pagal oficialų Europos Centrinio Banko paskelbtą valiutos keitimo į eurus kursą paskutinę pasiūlymų pateikimo dieną. Į paslaugų kainą įeina visi mokesčiai ir visos tiekėjo išlaidos. PVM turi būti nurodomas atskirai.

## Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 90 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

##  Pirkėjas turi teisę pratęsti pasiūlymų pateikimo terminą. Apie naują pasiūlymų pateikimo terminą Pirkėjas praneša raštu visiems tiekėjams, paėmusiems konkurso sąlygas.

## Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

## Teikdamas pasiūlymą, tiekėjas patvirtina, kad jis nėra susijęs su jokiu galimu interesų konfliktu ir, kad nėra susijęs su jokiu kitu tiekėju ar projekte dalyvaujančiomis šalimis. Jei tokios aplinkybės atsirastų sutarties vykdymo metu, tiekėjas turi nedelsdamas apie tai informuoti Pirkėją.

## Pateikdamas pasiūlymą tiekėjas sutinka su šiomis konkurso sąlygomis ir patvirtina, kad visa jo pateikta informacija yra teisinga, ir kad jis nenuslėpė jokių aplinkybių, nurodytų šių sąlygų 4.12 p., apie kurias turėjo informuoti Pirkėją.

# **KONKURSO SĄLYGŲ PAAIŠKINIMAS**

## Pirkėjas atsako į kiekvieną tiekėjo rašytinį prašymą paaiškinti konkurso sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos.

## Pirkėjas į gautą prašymą paaiškinti konkurso sąlygas atsako ne vėliau kaip per 2 darbo dienas nuo jo gavimo dienos, tačiau taip, kad pasiūlymus pateikę dalyviai atsakymą gautų ne vėliau, kaip likus 1 darbo dienai iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, iš ko gavo prašymą duoti paaiškinimą.

## Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.

## Pirkėjas nerengs susitikimų su Tiekėjais dėl pirkimo dokumentų paaiškinimų.

##  Bet kokia informacija, konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šiame punkte nurodytu elektroniniu paštu ar paštu. Tiesioginį ryšį su Tiekėjais įgaliota palaikyti ŽI asistentė (mokymams ir vystymui), Laura Lukošiutė tel. Nr. +370 634 02115, el. p. laura.lukosiute@hella.com, Oro Parko g. 6, Karmėlava, LT-54460 Kauno r.

# **SUSIPAŽINIMO PASIŪLYMAIS PROCEDŪROS**

## Laiškai su pasiūlymais bus peržiūrimi 2019 m. lapkričio 5 d. 13:00 val., Oro Parko g. 6, Karmėlava, LT-54460 Kauno r.

## Laiškų su pasiūlymais peržiūros procedūrą atlieka Pirkėjas, Tiekėjams ar jų įgaliotiems atstovams nedalyvaujant.

## Informacija apie pasiūlymus pateikusius Tiekėjų pavadinimus ir pasiūlymuose nurodytas kainas gali būti pateikiama Tiekėjams, pareiškusiems pageidavimą gauti minėtą informaciją.

## Jei, skelbiant pasiūlymų kainas, neatitinka suma skaičiais ir žodžiais, teisinga laikoma suma žodžiais.

# **PASIŪLYMŲ ATMETIMO PRIEŽASTYS**

## Pirkėjas atmeta pasiūlymą, jeigu:

7.1.1 Tiekėjas neatitiko kvalifikacinių reikalavimų;

7.1.2 Tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;

7.1.3 pasiūlymas neatitiko konkurso sąlygose nustatytų reikalavimų;

* + 1. buvo pasiūlytos per didelės, Pirkėjui nepriimtinos kainos;
		2. buvo pasiūlytos labai mažos kainos ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė labai mažos kainos;
		3. Tiekėjas pateikė melagingą informaciją;
		4. Tiekėjas surinko 25 arba mažiau ekonominio naudingumo balų iš 100 galimų balų;
		5. Tiekėjas nepateikė informacijos, reikalingos įvertinti tiekėjo pasiūlymą pagal bent vieną, ekonominio naudingumo vertinimo kriterijuose, nurodytą parametrą.

## Apie pasiūlymo atmetimą Tiekėjas informuojamas raštu per dvi darbo dienas nuo šio sprendimo priėmimo dienos.

# **PASIŪLYMŲ VERTINIMAS**

##

## Pirkėjo neatmesti pasiūlymai vertinami pagal ekonominio naudingumo vertinimo kriterijų.

## Pirkėjo neatmestus pasiūlumus vertins sudaryta pirkimo komisija.

## ***Pasiūlymai vertinami remiantis šiais kriterijais:***

|  |  |  |
| --- | --- | --- |
| Vertinimo kriterijai | Funkcinio parametro lyginamasis svoris | Lyginamasis svoris ekonominio naudingumo įvertinime |
| ***Pirmasis kriterijus - Kaina***  |  | X=60 |
| ***Antrasis kriterijus - Kokybė*** |  | Y1=40 |
| 1. | *Pirmas parametras –* Lektoriaus įgyta dėstymo patirtis *(P2.1)* | Rmax – 10 balų | L1=0,5 |  |
| 2. | *Antras parametras –* Lektoriaus vestų mokymų dalyvių skaičius *(P2.2)* | Rmax – 10 balų | L2=0,5 |  |

***Antrasis kriterijus – Kokybė***

## *Pirmas parametras –* Lektoriaus įgyta dėstymo patirtis *(P2.1)*

Vertinama siūlomo lektoriaus, per pastaruosius 3 metus iki pasiūlymų pateikimo termino pabaigos, įgyta dėstymo patirtis, nurodyta šių pirkimo sąlygų 6 priede.Vestų mokymų trukmė turi būti ne trumpesnė kaip 8 akad. val., mokymų tikslinė grupė – gamybos įmonės darbuotojai.

**Balai** už siūlomo lektoriaus įgytą dėstymo patirtį suteikiami tokia tvarka:

**1 balas** skiriamas, jei siūlomas lektorius vedė nuo 4 iki 6 mokymų;

**2 balai** skiriami, jei siūlomas lektorius vedė nuo 7 iki 9 mokymų;

**3 balai** skiriami, jei siūlomas lektorius vedė nuo 10 iki 12 mokymų;

**4 balai** skiriami, jei siūlomas lektorius vedė nuo 13 iki 15 mokymų;

**5 balai** skiriami, jei siūlomas lektorius vedė nuo 16 iki 18 mokymų;

**6 balai** skiriami, jei siūlomas lektorius vedė nuo 19 ir daugiau mokymų;

**Papildomi balai** skiriami už siūlomo lektoriaus anglų kalba vestų mokymų skaičių (mokymai turi atitikti visus aukščiau išdėstytus reikalavimus).

**2 balai** skiriami, jei siūlomas lektorius anglų k. vedė nuo 2 iki 4 mokymų;

**4 balai** skiriami, jei siūlomas lektorius anglų k. vedė 5 ir daugiau mokymų.

Antrojo kriterijaus pirmojo parametro balas apskaičiuojamas išvedus visų siūlomų lektorių surinktų balų aritmetinį vidurkį.

*Antras parametras –* Lektoriaus vestų mokymų dalyvių skaičius *(P2.2)*

Vertinama siūlomo lektoriaus įgyta patirtis (nurodyta šių pirkimo sąlygų 6 priede) vedant mokymus didelėms mokymų dalyvių grupėms. Mokymų trukmė turi būti ne trumpesnė kaip 8 akad. val.

**Balai** už siūlomo lektoriaus įgytą dėstymo patirtį didelėms mokymų grupėms, suteikiami tokia tvarka:

**2 balai** skiriami, jei siūlomas lektorius vedė bent vienus mokymus, kurių dalyvių skaičius siekė nuo 31 iki 39 asm.;

**6 balai** skiriami, jei siūlomas lektorius vedė bent vienus mokymus, kurių dalyvių skaičius siekė nuo 40 iki 49 asm.;

**10 balų** skiriami, jei siūlomas lektorius vedė bent vienus mokymus, kurių dalyvių skaičius siekė nuo 50 ir daugiau asm.

Antrojo kriterijaus antrojo parametro balas apskaičiuojamas išvedus visų siūlomų lektorių surinktų balų aritmetinį vidurkį.

## Ekonominis naudingumas (S) apskaičiuojamas sudedant tiekėjo pasiūlymo kainos C ir kitų kriterijų (T) balus:



## Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

;

## Kriterijų (T) balai apskaičiuojami sudedant atskirų kriterijų (Ti) balus:

;

## Kriterijaus (Ti) balai apskaičiuojami šio kriterijaus parametrų įvertinimų (Ps) sumą padauginant iš vertinamo kriterijaus lyginamojo svorio (Yi):

;

## Kriterijaus parametro įvertinimas (Ps) apskaičiuojamas parametro reikšmę (Rp) palyginant su geriausia to paties parametro reikšme (Rmax arba Rmin) ir padauginant iš vertinamo kriterijaus parametro lyginamojo svorio (Ls).

Priklausomai nuo to, kuri (didžiausia ar mažiausia) vertinama kriterijaus parametro reikšmė laikoma geriausia, kriterijaus parametras (Ps) įvertinamas pagal šias formules:

### jeigu geriausia parametro reikšme yra didžiausia jo reikšmė:

;

### jeigu geriausia parametro reikšme yra mažiausia jo reikšmė:

.

# **DERYBŲ VYKDYMAS**

## Jei Pirkėjo netenkina pateikti pasiūlymai, Pirkėjo sprendimu visi šiose konkurso sąlygose nustatytus minimalius reikalavimus atitinkantys Tiekėjai gali būti kviečiami deryboms, kurių metu gali būti deramasi dėl ekonominių, teisinių ir kitų pasiūlymo sąlygų siekiant ekonomiškiausio varianto.

## Derybos yra vykdomos su visais Tiekėjais, pateikusiais šiose pirkimo sąlygose nustatytus minimalius reikalavimus atitikusius pirminius pasiūlymus. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.

## Pirkėjas nurodo Tiekėjui laiką, kada reikia atvykti į derybas dėl kainos, techninių, ekonominių, teisinių ir kitokių konkurso pasiūlymo sąlygų.

## Derybų procedūrų metu Pirkėjas tretiesiems asmenims neatskleidžia jokios iš Tiekėjo gautos informacijos be jo sutikimo, derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Pirkėjo vadovas ar jo įgaliotas atstovas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Pirkėjas surašo protokolą, kuriame nurodo apie Tiekėjo neatvykimą.

## Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.

## Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.

# **PASIŪLYMŲ EILĖ**

##  Pirkėjas įvertina pateiktus pasiūlymus ir nustato pasiūlymų eilę. Šioje eilėje pasiūlymai surašomi kainos didėjimo tvarka. Ši eilė nedelsiant pranešama pasiūlymus pateikusiems tiekėjams.

## Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

## Kai keli pasiūlymai pateikti pasiūlymai įvertinami vienodu balų skaičiumi, sudarant pasiūlymų eilę pirmesniu į šią eilę įrašomas tiekėjas, anksčiau įregistravęs atsiuntęs laišką su pasiūlymu.

# **SPRENDIMAS APIE KONKURSĄ LAIMĖJUSĮ PASIŪLYMĄ**

## Pirkėjas patvirtina pasiūlymų eilę ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir skundai (jeigu jų buvo gauta).

## Pirkėjas, priėmęs sprendimą apie laimėjusį pasiūlymą arba priėmusi sprendimą nutraukti pirkimą ne vėliau kaip per 3 darbo dienas po sprendimo priėmimo praneša tiekėjams apie šiuos sprendimus.

## Pirkėjas, gavęs tiekėjo raštu pateiktą prašymą apie pasiūlymo atmetimo arba pasiūlymo pripažinimo laimėjusiu priežastis, atsako ne vėliau kaip per 15 kalendorinių dienų nuo prašymo gavimo dienos.

## Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki nurodyto laiko neatvyksta sudaryti pirkimo sutarties, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

# **PIRKIMO SUTARTIES SĄLYGOS**

## Pirkimo sutartis pasirašoma su laimėjusį pasiūlymą pateikusiu Tiekėju šiose konkurso sąlygose nustatytomis sąlygomis ir vadovaujantis Civiliniu kodeksu.

## Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos;

## Apmokėjimas už kokybiškai ir laiku suteiktas paslaugas vykdomas pasirašius paslaugų priėmimo-perdavimo aktą bei pateikus sąskaitą-faktūrą. Pateikta sąskaita-faktūra apmokama ne vėliau kaip per 5 darbo dienas nuo mokėjimo gavimo iš ES paramą administruojančios institucijos, tačiau ne vėliau kaip per 60 (šešiasdešimt) kalendorinių dienų nuo sąskaitos-faktūros gavimo dienos.

## Pirkėjas, neatsiradus reikiamam dalyvių skaičiui mokymų grupei sudaryti, neįsipareigoja įsigyti tų mokymų, kurių grupė nesusiformavo dėl per mažo dalyvių skaičiaus.

## Pirkimo sutartis bus sudaroma lietuvių ir anglų kalbomis.

# **BAIGIAMOSIOS NUOSTATOS**

## Tiekėjams pasiūlymų rengimo ir dalyvavimo konkurse išlaidos neatlyginamos.

##  Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.

##  Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiama.

## Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius Tiekėjus apie pirkimo sutarties sudarymą, nurodydamas Tiekėją su kuriuo sudaryta pirkimo sutartis.

# **PRIEDAI**

## Pasiūlymo forma;

## Techninė specifikacija;

## Paslaugų tiekėjo įvykdytų (vykdomų) mokymų sąrašas;

## Siūlomų specialistų sąrašas;

## Siūlomo projekto vadovo įgytos patirties suvestinė;

## Siūlomo lektoriaus įgytos dėstymo patirties suvestinė.

1 priedas

**PASIŪLYMAS**

**DĖL HELLA Lithuania, UAB MOKYMO PASLAUGŲ PIRKIMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Įmonės kodas |  |
| Pridėtinės vertės mokėtojo kodas |  |
| Už pasiūlymą atsakingo asmensvardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso skelbime, išspausdintame [www.esinvesticijos.lt](http://www.esinvesticijos.lt) 2019 m. spalio 28 d.
2. konkurso sąlygose;
3. kituose pirkimo dokumentuose.

Mes siūlome šias paslaugas:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Mokymųtema, trukmė val.** | **Preliminarus mokymų dalyvių sk.** | **Preliminarus mokymų grupių sk.** | **Mokymosi dienų sk. vienam dalyviui** | **Mokymų įkainis grupei/1 d. (Eur be PVM)** | **Bendra suma (Eur be PVM)** | **PVM\*, Eur** |
| **1** | **2** | **3** | **4** | **5** | **6** | **7 = 4 x 5 x 6** | **8** |
|  | Įmonės veiklos produktyvumo didinimas | 150 | 3 | 1 |  |  |  |
|  | Viso: |  |  |  |  |  |  |

 \*Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo priežastis (teisinį pagrindą), dėl kurių PVM nemoka.

Bendra pasiūlymo kaina su PVM\_\_\_\_\_\_\_\_\_Eur \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eur\_\_\_\_\_\_\_ct

 (suma skaičiais) (suma žodžiais)

Į šią sumą įeina visos išlaidos ir visi mokesčiai, taip pat ir PVM, kuris sudaro\_\_\_\_\_\_\_\_\_\_\_\_\_ Eur.

Jei kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

Pasiūlymas galioja iki 20 \_\_\_\_\_\_\_\_\_\_\_\_\_\_ d.

 **Pastabos:**

 1. Finansiniame pasiūlyme privaloma nurodyta tvarka užpildyti tik laisvas lentelės skiltis.

 2. Bendra pasiūlymo kaina nurodoma suapvalinta (pagal aritmetinio apvalinimo taisykles), paliekant du skaitmenis po kablelio.

3. Kiti su pasiūlymu pateikiami dokumentai:

|  |  |  |
| --- | --- | --- |
| Eil.Nr. | Pateiktas dokumentas ir/ar informacija | Ar nurodytame dokumente pateikiama informacija yra konfidenciali informacija (komercinė paslaptis)\*\***Taip/Ne**) |
|  |  |  |
|  |  |  |
|  |  |  |

\*\*Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti paslaugų teikėjo nurodoma kaip konfidenciali.

Laimėjimo atveju už sutarties vykdymą skiriame atsakingą ir sutartį pasirašantįjį asmenį (-is):

|  |  |  |  |
| --- | --- | --- | --- |
| **Eil. Nr.** | **Pateikiami duomenys** | **Asmuo, atsakingas už sutarties vykdymą** | **Asmuo, pasirašantis sutartį** |
| **1.** | Vardas, pavardė, pareigos |  |  |
| **2.** | Atstovavimo pagrindas\*\*\* | **-** |  |
| **3.** | Telefonas |  |  |
| **4.** | Faksas |  |  |
| **5.** | El. paštas |  |  |

\*\*\*duomenys (Eil. Nr. 2) pateikiami tik sutartį pasirašančiojo asmens, t. y. veikiantis pagal įmonės įstatus (nuostatus); jei sutartį pasirašys įgaliotas asmuo, nurodoma, kad veikiantis pagal įgaliojimą (data, numeris).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_**

 (Tiekėjo arba jo įgalioto asmens pareigų pavadinimas) (Vardas ir pavardė) (Parašas)

2 priedas

**HELLA Lithuania, UAB DARBUOTOJŲ MOKYMO PASLAUGŲ PIRKIMAS**

**TECHNINĖ SPECIFIKACIJA**

#  **Pirkimo objektas**

##  Perkamos įmonės HELLA Lithuania, UAB (toliau – Pirkėjas) gamybos ir administracijos darbuotojų mokymų paslaugos tema “Įmonės veiklos produktyvumo didinimas”.

* 1. Mokymų vieta - HELLA Lithuania, UAB patalpos, Oro parko g. 6, Karmėlava, LT-54460, Kauno raj.
	2. Mokymų paslaugos turi būti suteiktos 2019 metų lapkričio 22 d. Visi dalyviai turi būti apmokyti per vieną dieną. Mokymų trukmė 8 akad. valandos;
	3. Paslaugos turi būti teikiamos tiksliai pagal su Pirkėju suderintą laiką ir vietą, su numatytais lektoriais/konsultantais. Mokymų vieta ir laikas negali būti keičiami. Prireikus pakeisti lektorių/konsultantą ar kitas aplinkybes, Paslaugų teikėjas privalo nedelsiant, bet ne vėliau kaip prieš 2 darbo dienas iki mokymų pradžios, raštu informuoti paslaugų gavėją.
	4. Mokymų dalyvių skaičius – 150 asm., mokymų dalyviai turi būti suskirstyti ne mažiau kaip į tris grupes;
	5. Mokymų paslaugos turi būti teikiamos lietuvių ir anglų kalbomis:
		1. Mokymų teorinė dalis turi būti išdėstyta lietuvių ir anglų kalbomis;
		2. Praktinių užduočių medžiaga ir kita mokomoji medžiaga turi būti parengta lietuvių ir anglų kalbomis.

# **Mokymų tema ir užsiėmimų pobūdis**

2.1 Ne daugiau kaip 10 proc. mokymų laiko gali sudaryti teorinių žinių pateikimas;

* 1. Didžiąją dalį (ne mažiau kaip 90 proc.) mokymų laiko turi sudaryti įvairūs praktiniai užsiėmimai (darbas grupėmis, diskusijos, simuliacijos, praktinės dalyvių užduotys);
	2. Visos praktinės užduotys turi būti komandinio pobūdžio, įtraukiančios kiekvieną mokymų dalyvį ir skatinančios komandiškumą, taip siekiant pagerinti įmonės veiklos efektyvumą ir užtikrinti mokymų tikslo pasiekimą;
	3. Bent vienas praktinis užsiėmimas, turi apjungti visus 150 mokymų dalyvių. Šis (šie) užsiėmimai pageidautina, jog vyktų mokymų pabaigoje.
	4. Mokymų programa turi atitikti žemiau išvardintus reikalavimus ir keliamus tikslus;
	5. Mokymų dalyviai turi įgyti žinių ir praktinių įgūdžių apie:
		1. produktyvumą ir jį įtakojančius veiksnius gamybos įmonėje;
		2. turi būti pristatytos ne mažiau kaip 4 efektyvios produktyvumo didinimo metodikos (Microsoft metodika, ABC ir 1-2-3 prioritetų nustatymas, Deep work taikymas ir kt. arba lygiavertės metodikos);
		3. kiekvienos pristatytos metodikos praktiniam naudojimui ir pritaikymui turi būti pateikti konkretūs metodai, įrankiai, technologiniai sprendimai ir kt.;
		4. efektyvių didelio darbų srauto organizavimą, svarbių/ skubių darbų atskyrimą gamybos procese;
		5. produktyvaus darbuotojo asmeninių savybių pažinimą ir jų įtaką viso padalinio darbo našumui;
		6. svarbiausias savybės vykdant konkrečias funkcijas gamybos įmonėje ir kaip jas pritaikyti visos įmonės veiklos produktyvumo didinimui;
		7. konfliktų tarp įmonės padalinių panaudojimą, didinant įmonės veiklos produktyvumą.
	6. Paslaugų tiekėjas, prieš ruošdamas mokymų programą, turi išsiaiškinti Pirkėjo ir mokymų dalyvių lūkesčius mokymų rezultatui;
	7. Paslaugų teikėjas turi atskleisti mokymo programos turinį, atsižvelgiant į Pirkėjo veiklos specifiką bei siekiant stiprinti darbuotojų specialiuosius gebėjimus, susijusius su jų tiesioginių funkcijų vykdymu.

# **Kiti reikalavimai**

3.1 Tiekėjas, pasibaigus mokymams, visiems dalyviams, kurie mokymuose dalyvavo ne mažiau kaip 50 proc. suplanuoto laiko, turi išduoti baigimo pažymėjimą. Pažymėjimai turi būti pažymėti ženklais, informuojančiais, kad mokymai iš dalies finansuojami Europos Sąjungos struktūrinės paramos lėšomis.

3.2 Tiekėjas turi paruošti ir pateikti kiekvienam mokymų dalyviui mokymosi medžiagą bei kitas praktinėms užduotims atlikti reikalingas priemones. Visa mokymų medžiaga turi būti parengta lietuvių ir anglų kalbomis.

3.3 Tiekėjas privalo žymėti mokymų dalyvių lankomumą ir, pasibaigus kiekvienos grupės mokymams, pateikti mokymų užsakovui dalyvių lankomumo sąrašus, patvirtintus parašu.

3.4 Paslaugų teikėjui, paslaugų gavėjas apmoka už faktiškai suteiktas, nustatytus reikalavimus atitinkančias paslaugas. Avansas paslaugų teikėjui nebus mokomas.

**3 priedas**

|  |  |  |  |  |  |
| --- | --- | --- | --- | --- | --- |
| **Eil. Nr**. | **Įvykdytų ar šiuo metu vykdomų mokymų (kursų/paslaugų sutarties) užsakovas** *(pavadinimas ir kontaktinė informacija)* | **Mokymų (kursų/sutarties) įvykdymo/vykdymo laikotarpis** | **Mokymų tema (-os)** | **Mokymų apimtis (akad. val.)** | **Mokymų dalyvių tikslinė grupė** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **...** |  |  |  |  |  |

 **PASLAUGŲ TIEKĖJO ĮVYKDYTŲ (VYKDOMŲ) MOKYMŲ SĄRAŠAS**

**4 priedas**

**SIŪLOMŲ SPECIALISTŲ SĄRAŠAS**

|  |  |  |  |
| --- | --- | --- | --- |
| **Eil. Nr**. | **Siūlomo specialisto pareigos projekte, mokymų tema** | **Siūlomo (-ų) specialisto (-ų) vardas, pavardė** | **Nurodoma ar siūlomas specialistas yra tiekėjo darbuotojas ar subtiekėjas** |
| **1.** |  |  |  |
| **2.** |  |  |  |
| **3.** |  |  |  |
| **...** |  |  |  |

**5 priedas**

**SIŪLOMO PROJEKTO VADOVO ĮGYTOS PATIRTIES SUVESTINĖ**

**\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Eil. Nr.** | **Mokymų projekto pavadinimas** | **Mokymų projekto įgyvendinimo laikotarpis**  | **Pareigos ir darbo pobūdis projekte** | **Užsakovas** *(pavadinimas ir kontaktinė informacija)* |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

(Siūlomo specialisto vardas, pavardė)

**6 priedas**

**SIŪLOMO LEKTORIAUS ĮGYTOS DĖSTYMO PATIRTIES SUVESTINĖ**

**\_\_\_\_\_\_\_\_\_\_\_\_\_\_\_\_\_\_\_\_**

(Siūlomo specialisto vardas, pavardė)

 **\_\_\_\_\_\_\_\_\_\_\_\_\_\_\_\_\_\_\_**

(Tema, kuriai siūlomas lektorius)

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Mokymų kurso pavadinimas** | **Mokymų vykdymo laikotarpis** | **Įvykdytų mokymų trukmė, akad. val.** | **Kalba, kuria buvo dėstyti mokymai** | **Mokymų dalyvių tikslinė grupė** | **Dalyvių skaičius grupėje** | **Užsakovas*****(pavadinimas ir kontaktinė informacija)*** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| ... |  |  |  |  |  |  |  |

1. Neįvykus konkursui ir dėl to vykdant pakartotinį pirkimą, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių ir paslaugų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-1)